BIG บวกเกือบ 5% โบรกฯแนะ “ซื้อ” เคาะเป้า 3.14 บ. ชูเทคนิคสวย
BIG บวกเกือบ 5% โบรกฯแนะ "ซื้อ" เคาะเป้า 3.14 บ. ชูเทคนิคสวย โดย ณ เวลา 15.13 น. ราคาอยู่ที่ 2.96 บาท บวก 0.14 บาท หรือ 4.96% สูงสุดที่ 3 บาท ต่ำสุดที่ 2.76 บาท มูลค่าซื้อขายที่ 65.64 ล้านบาท
9 ก.พ. 2561

ผู้สื่อข่าวรายงานว่า ราคาหุ้นบริษัท บิ๊ก คาเมร่า คอร์ปอเรชั่น จำกัด (มหาชน) หรือ BIG ณ เวลา 15.13 น. ราคาอยู่ที่ 2.96 บาท บวก 0.14 บาท หรือ 4.96% สูงสุดที่ 3 บาท ต่ำสุดที่ 2.76 บาท มูลค่าซื้อขายที่ 65.64 ล้านบาท

ด้าน บล.ซีไอเอ็มบี ระบุในบทวิเคราะห์ (9 ก.พ.) แนะนำ “ซื้อ” แนะนำซื้อ BIG โดยมีแนวรับที่ 2.86 และ 2.82 เพื่อคาดหวังการปรับตัวเพิ่มขึ้นไปทดสอบแนวต้านที่ 3.00 และ 3.14 เป็นจุดขายทำกำไร โดยราคาหุ้นปรับตัวเพิ่มขึ้นเกิดสัญญาณฟื้นตัวทางเทคนิค
พร้อมด้วยปริมาณการซื้อขายที่เพิ่มสูงขึ้น หลังจากปรับตัวลดลงทำจุดต่ำสุดใหม่ต่อเนื่อง แต่ปริมาณการซื้อขายค่อนข้างเบาบาง ทำให้แนวโน้มในระยะสั้นยังมีโอกาสปรับตัวเพิ่มขึ้นต่อเนื่อง สำหรับ MACD ปรับตัวเพิ่มขึ้นเหนือเส้นค่าเฉลี่ยในแดนลบ เครื่องมือทางเทคนิคชี้วัดแนวโน้มลงเคลื่อนไหวเหนือแนวโน้มขึ้น RSI ปรับตัวเพิ่มขึ้นเหนือระดับ โดย STOP LOSS ถ้าราคาหุ้นต่ำกว่า 2.72 ลงไป